U-I-287/97
Natisni
Opravilna št.:
U-I-287/97
Datum odločitve:
17. 6. 1999
Objavljeno:
OdlUS VIII, 161
ECLI:
ECLI:SI:USRS:1999:U.I.287.97
Akt:
Odlok o lokacijskem načrtu za garažno hišo ob vstopu v Mesto Piran (Uradne objave Primorskih novic, št. 39/97)
Izrek:
Pobuda za začetek postopka za oceno ustavnosti in zakonitosti Odloka o lokacijskem načrtu za garažno hišo ob vstopu v Mesto Piran se zavrže.
Evidenčni stavek:
Politična stranka izkazuje pravni interes za vložitev pobude za oceno ustavnosti in zakonitosti splošnih aktov takrat, kadar tak akt neposredno posega v pravice, pravne interese, ali pravni položaj politične stranke kot pravne osebe.
Geslo:
Izkazani pravni interes kot procesni pogoj za začetek postopka pred Ustavnim sodiščem na podlagi pobude.

Politična stranka.
Pravna podlaga:
Zakon o Ustavnem sodišču (ZUstS), 24., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Politična stranka Slovenski forum - Primorski forum
Datum vloge:
10. 11. 1997
Vrsta odločitve:
sklep
Vrsta rešitve:
zavrženje
Dokument:
US19536
Dokument v PDF obliki:
U-I-287-97.pdf
115 KB
Prenesite datoteko
U-I-287/97
17. 6. 1999
S K L E P
Ustavno sodišče je v postopku za preizkus pobude politične stranke Slovenski forum - Primorski forum na seji dne 17. junija 1999
s k l e n i l o :
Pobuda za začetek postopka za oceno ustavnosti in zakonitosti Odloka o lokacijskem načrtu za garažno hišo ob vstopu v Mesto Piran (Uradne objave Primorskih novic, št. 39/97) se zavrže.
O b r a z l o ž i t e v
1. Pobudnica navaja, da izpodbijani odlok v nasprotju s 67. in z 69. členom Ustave posega v lastninsko pravico prebivalcev Pirana, ki bodo zaradi predvidene gradnje garažne hiše razlaščeni. Odlok naj bi prav tako nezadovoljivo reševal prometno ureditev Pirana, ob tem pa naj bi predvideni poseg obremenjeval okolje, nedopustno posegal v Mesto Piran kot urbanistični spomenik ter v primorsko krajino. Zato naj bi bil navedeni odlok tudi v nasprotju s Protokolom o zaščiti sredozemskega morja pred onesnaževanjem s kopnega ter v nasprotju s Konvencijo o varstvu svetovne kulturne in naravne dediščine ter s Konvencijo o varstvu evropskega arhitektonskega bogastva. Pobudnica, ki je politična stranka, svoj pravni interes utemeljuje z 72. in s 73. členom Ustave ter z Zakonom o naravni in kulturni dediščini (Uradni list SRS, št. 1/81, 42/86 in 8/90 ter Uradni list RS, št. 26/92 - ZNKD), ki naj bi vse državljane zavezovala k varovanju kulturnih spomenikov.
2. Zakon o Ustavnem sodišču (Uradni list RS, št. 15/94 - v nadaljevanju: ZUstS) v 24. členu določa, da lahko pobudo vloži vsakdo, ki izkaže pravni interes. Ta je podan, če predpis neposredno posega v pobudnikove pravice, pravne interese oziroma pravni položaj. Pobudnica pravnega interesa v tej zadevi ne izkazuje, saj izpodbijani odlok v ničemer neposredno ne posega v njene pravice ali pravne interese oziroma v njen pravni položaj kot politične stranke. Glede na to je Ustavno sodišče pobudo zavrglo.
3. Ustavno sodišče je ta sklep sprejelo na podlagi 25. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč - Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen